Народна скупштина у Јамници је прва Скупштина устаничких вођа током Устанка у Босни, а одржана је на православни Божић 1876. у српској школи у селу Јамница, код Двора на Уни, на Банији, одржана у циљу дефинисања самог тока устанка, као и бирања устаничких вођа. На овој скупштини је за команданта устаничке војске изабран Словенац Мирослав Хубмајер звани Црни. Велики број добровољаца током Устанка у Босни дошао је у устанак из Слoвеније. Словенаца је било са Мирославом Хубмајером (Александар Томан, Антон Сушник, Карел Симончић, Јанко Стибил, неки Залар и Мерцел), као и у чети Петра Мркоњића (Виктор Мерлак, Јанез Мејач,Валентин Чесен, А. Ковачич, М. Заплотник и Погачник).